Mnarux rupung

Mnarux rupung(牙周病) 
Mnarux rupung nii u qqtan bay mnarux quwaq sediq msediq, ndaan dha qqringan ppkla, niqan balay wada dhuq 80 tnkmbkiyan ka mnarux ruqung ita tnlabgan ta. Kiya niqan 50 tnkmbkiyan wa mniq hari mchdil mnarux dha, kiya u mpsnuul mrana kngkawas kndudul mqnaqah ka mnarux rupung nii. Mnarux kurang ka prading mnarux rupung, mniq iyax kurang ka utuwanv pcudu, kika ka prading niqan pnyahan da. Kiya ka pnyahan na narux u niqan mbba kurang, smsus rupung daw msdara, msnuwil wada priyux mbanah ka rupung kurang, sknus ka quwaq. Qnquran dha pa, ini pstuq mbba ka rupung kurang, Rupung u adaw ka mkpiyuc kurang mi pteura bay ka pusu wamil rupung, ini kbiyax pskan, kiya mi quri saw mchiya uqun mi mskuy mtalux  niqan lnglung bay. Nasi su bay ini sblayaq pkmalu, kiya kndudul chdilan ka mnarux rupung nii, musa keou bay wada qluli ka asu buuc rupung, qmpringan rupung kurang nii u wada slmuun ka rupung da, asi nanaq ubalan kana da.

Psnamal ta hmtur pnyahan mnarux rupung kurang, asi ta niqan msblayaq qmlabang quwaq ta, kkdiyax pa bblayaq mi dmuuy wasil rupung, jiya musa smrus pcudu rabang rupunb.

Kiya uri, pusu na balay u psdhu diyax musa isngan qmuruy quwaq. Niqan balay dnyawan psbiyax hiyi ka hmtur mi pkmalu mnarux rupung jurang. Nasi su balay bay srusun ka quwaq su, mi psdhuwan musa pqita isngan, kiya mslu balay elu hmtur mnarux rupung kurang.

 Patas pnyahan 
https://www1.cgmh.org.tw/intr/intr4/c8d00/pericedu.html長庚醫療財團法人全球資訊網

Embnatas patas (撰文者)：Uya Pawan

Embatas (編輯者)：Robaw Harung (陳淑微)、Kumu Basaw (谷慕‧巴紹)